ก๋วยเตี๋ยวพริกสด

ร้านก๋วยเตี๋ยวพริกสด อยู่บนถนนสุคนธสวัสดิ์ ถ้ามาจากแยกเกษตรถึงแยกให้เลี้ยวซ้าย ร้านอยู่ซ้ายมือบริเวณทางโค้งขวา ป้ายชื่อร้านใหญ่โต เห็นได้ชัดเจน มีที่จอดรถสะดวกสบายครับ

เดินเข้ามาในร้านเป็นแบบพัดลม เปิดโล่งมุงหลังคากระเบื้อง มีโต๊ะเยอะมาก ๆ น่าจะประมาณ ซัก 50 โต๊ะเห็นจะได้ ถ้ามาช่วงเวลากลางวันคนเยอะทีเดียว รายการอาหารมีเยอะมาก ๆ ครับ ก๋วยเตี๋ยวชนิดต่าง ๆ เกี๊ยวปู-กุ้ง และข้าวต่าง ๆ นานา ซึ่งเป็นอาหารจานด่วน ถ้าเร่งรีบไม่ต้องการนั่งกินยืดเยื้อ ต้องร้านนี้เลยครับ

เมนูเด่นของที่นี่ก็น่าจะเป็นก๋วยเตี๋ยวพริกสดครับ ใช้น้ำจิ้มซีฟู๊ดเป็นตัวที่ทำให้ก๋วยเตี๋ยวมีรสชาติเด็ด ไม่ต้องปรุงอะไรเพิ่มเติมเลยครับ แต่ราคาก็สูงพอประมาณครับ 60 – 80 บาท

อาหารออกเร็ว ไม่ต้องรอนาน พนักงานบริการเยอะ คอยเดินทั่วถึงร้านครับ ลองมาชิมดูไม่ผิดหวังคร้าบบบบบบบ